Snønutane

Snønutane (tysk: Hädrichberg) er en gruppe nunataker i Mühlig-Hofmannfjella i Dronning Maud Land. Den består blant annet av toppene Sloknuten og Snøbjørga, og høyeste punkt måler 2780 moh.

Nunatakene ble fotografert fra fly og navngitt etter en prokurist i det tidligere Deutsche Luft Hansa av den tyske antarktisekspedisjonen 1938–39 under ledelse av Alfred Ritscher. Området ble ytterligere kartlagt av norske kartografer basert på undersøkelser og flyfotografier fra den norske antarktisekspedisjonen 1956–60. Identifiseringen av objektene tyskerne navnga er usikker, og US Advisory Committee on Antarctic Names har valgt å tilegne navnet Mount Hädrich til den østligste toppen i Håhellerskarvet noe lenger øst i Mühlig-Hofmannfjella.

Se også 
Liste over fjell i Dronning Maud Land

Referanser 

Fjell i Dronning Maud Land
Artikler i Antarktis-prosjektet
Mühlig-Hofmannfjella
Fjell over 2000 meter